MUNICIPIUL SATU MARE

CABINET PRIMAR

Nr**.** 10183/17.02.2025

Kereskényi Gábor, Primar al Municipiului Satu Mare,

În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, îmi exprim inițiativa în promovarea unui proiect de hotărâre având ca obiect ”acordarea cu titlu gratuit a dreptului de uz şi servitute, către Distribuție Energie Electrică România - Sucursala Satu Mare, asupra unor suprafețe de teren, situate în municipiul Satu Mare”, în susținerea căruia formulez prezentul,

**REFERAT DE APROBARE**

Dl. Săsăran Sergiu Ionuț, în calitate de director al Distribuție Energie Electrică România S.A., sucursala Satu Mare, prin adresa nr.4012/03.02.2025 înregistrată la Primăria Municipiului Satu Mare sub nr. 73357/15.12.2023 solicită acordarea unui drept de uz și servitute asupra unor suprafețe de teren, situate în Municipiul Satu Mare, necesară pentru extinderea rețelei de distribuție electrică în zona Csipler Șandor din Municipiul Satu Mare, conform Planului de situație anexat.

Ținând cont de faptul că, lucrările proiectate sunt de interes public, Distribuție Energie Electrică România - Sucursala Satu Mare, în calitatea sa de distribuitor de energie electrică beneficiază de dreptul de uz pentru executarea lucrărilor necesare realizării, relocării, retehnologizării sau desființării capacității energetice, iar exercitarea acestui drept asupra proprietăților statului și ale unităților administrativ-teritoriale afectate de capacitățile energetice se realizează cu titlu gratuit pe toată durata existenței acestora.

Competența aprobării proiectului de hotărâre revine consiliului local, potrivit art.196 alin.1 lit. a) din Codul Administrativ, aprobat prin OUG nr.57/2019.

Față de cele expuse propun spre analiză și aprobare Consiliului Local al Municipiului Satu Mare prezentul proiect de hotărâre

**Inițiator PROIECT,**

**PRIMAR**

**Kereskényi Gábor**

Munich Diana/2 ex